
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	19 octombrie 2009

	Nr.
	27/491


AVIZ

asupra proiectului de Lege privind aprobarea Ordonanţei de urgenţă a Guvernului nr.73/2009 pentru modificarea art.19 din Ordonanţa Guvernului nr.42/2009 privind organizarea activităţii sanitar-veterinare şi pentru siguranţa alimentelor
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, pentru dezbatere şi avizare, prin adresa nr. PLx 469 din 5 octombrie 2009, cu proiectul de Lege privind aprobarea Ordonanţei de urgenţă a Guvernului nr.73/2009 pentru modificarea art.19 din Ordonanţa Guvernului nr.42/2009 privind organizarea activităţii sanitar-veterinare şi pentru siguranţa alimentelor. 

Potrivit prevederilor art.61 din Regulamentul Camerei Deputaţilor, republicat, membrii Comisiei pentru muncă şi protecţie socială au examinat proiectul de lege mai sus menţionat în şedinţa din 14 octombrie 2009.

În urma finalizării dezbaterilor, membrii comisiei au hotărât, cu unanimitate de voturi, avizarea favorabilă a proiectului de lege în forma prezentată de Senat, cu următoarea observaţie:
- modificarea titlului legii de aprobare şi a articolului unic, astfel cum au fost adoptate de Senat, în sensul trimiterii corecte la actul normativ care se modifică prin ordonanţa supusă aprobării, respectiv Ordonanţa Guvernului nr.42/2004 privind organizarea activităţii sanitar-veterinare şi pentru siguranţa alimentelor.

PREŞEDINTE,



SECRETAR,



Victor Paul DOBRE


Adrian SOLOMON

Întocmit,

Consultant parlamentar Lidia Ana VLĂDESCU

